Yousee skulle lægge fiber ind i vores nybyggede hus. Først bliver man stillet om 4-5 gange inden man kommer til rette afdeling (Navn må ikke nævnes af Trustpilot - benævnt xxx i Fiberafdelingen). Dernæst får jeg af xxx at vide at man ikke kan have fiber ind i huset og coaxial stik rundt i huset. Hun er 100% sikker. Så får jeg at vide gennem en bekendt at det har de og de er kunder hos Yousee. Da jeg så ringer xxxx op igen og fortæller dette vil hun undersøge sagen. Det tager hende så 30 sekunder mens hun har mig i telefonen og hun bekræfter så at have taget fejl.

Så bestiller jeg en tekniker til d. 1. december - jeg fortæller xxx at det er vigtigt at der er internet for at G4S som kommer umiddelbart efter kan installere deres trådløse alarm.

Jeg får ikke nogen bekræftelse og må ringe til xxx igen. Hun kan af en eller anden årsag ikke oprette ordren i deres system men hun har den "offline" hos sig selv (på et stykke papir??). Hun lover at sende en bekræftelse næste formiddag.

Intet sker og jeg ringer igen (det er nu vist nok 7 gang jeg taler med Yousee).
xxx lover at sende en bekræftelse på en mail og endelig får jeg den. Men det er en alm. email og ikke en formel ordre med ordrenummer. Hun skriver at hun nok skal sørge for at jeg får tekniker ud d. 1. december så der kan være klart til indflytning d. 2. december. Jeg er endelig en glad mand.

Jeg tager fri fra arbejde og sidder i mit tomme hus og venter på at teknikeren skal komme. Teknikkeren skulle komme om formiddagen. Op ad formiddagen bliver mistænkelig da jeg ikke har hørt noget endnu og tænker - så inkompetente kan de vel ikke være? Mistanken nager...

Jeg ringer til Yousee og lægger besked. Xxx ringer ikke tilbage.
Jeg skriver en email til xxx - men hører ikke noget.
Jeg ringer igen til Yousee (nu for 9. gang) og lægger besked til xxx.

Endelig bliver jeg ringet op af en meget sød xxx der undskylder at pga. en systemfejl er det desværre gået helt galt. Der er ingen tekniker på vej. Jeg hidser mig helt op i det røde felt, hvilket jeg ellers aldrig gør. Undskyld xxx. Men det er ren og skær afmagt i lyset af den perfekte non-service.

På trods af AL min indsats og AL min følgen op er jeg simpelthen ikke kommet i mål. Og jeg sidder tilbage med følelsen af at jeg simpelthen ikke kunne have gjort det anderledes. Om jeg så havde ringet 100 gange og var blevet lovet alt muligt, så ville udfaldet have været det samme.

Jeg sidder nu i et tomt hus mens jeg skriver dette og venter på at xxx ringer tilbage med en ny dato for teknikerbesøg (det bliver min 10. samtale med Yousee). Mon man fejrer den slags Jubilæer hos YouSee? Har jeg mon tillid til at det lykkes nu at taste mit nummer som lovet? Har jeg mon tillid til at de løser problemet som lovet?

Så snart jeg har hørt fra xxx/Yousee skal jeg aflyse teknikerbesøg fra G4S der ikke kan installere trådløs alarm i et hus uden internet og flytte til ny dato. 

Hvorfor er jeg stadig hos Yousee når oplevelsen nu har været så gennemført elendig? Tjah, i et nybyggerområde er det TDC's fiber - det er dem der skal installere. Og TDC = Yousee. Jeg har ikke noget andet valg. Ellers ville jeg løbe skrigende bort.

Som sagt: De er søde og rare i telefonen, men I hjælper mig simpelthen ikke. Indtil videre har jeg blot spildt en masse tid, energi og haft besværligheder uden lige. Og der er ikke bedring i sigt....